Egyértelműen túljutottunk a negyedik hullám csúcsán
Mind az aktív fertőzöttek, mind a kórházban kezeltek, mind az elhalálozások száma folyamatosan csökkent az elmúlt napokban a koronavírussal összefüggésben. Ez azt mutatja, túl vagyunk a negyedik hullám csúcsán, és a lemenő szakaszban vagyunk.
Az elmúlt napokban a koronavírus-járvánnyal kapcsolatban az összes fontos mutató javult Magyarországon. 

Néhány nap alatt csaknem 11 ezerrel csökkent az aktív fertőzöttek száma, ez óriási százalékos javulás, ahogy a kórházi terhelés is látványosan javult. Mindezek az adatok egyértelműen azt mutatják, hogy a negyedik hullám csúcsát elhagytuk, és a járvány leszálló ágában vagyunk.

Újabb Oltási akció

Az omikron-variáns megjelenése miatt viszont nagyon fontos az oltások felvétele annak, aki ezt még nem tette meg, és annak is, aki eddig két oltást kapott, de már több mint négy hónap eltelt a második óta. A héten újabb Oltási akció kezdődik, mától szombatig lehet regisztráció nélkül besétálni a kórházi oltópontokra, részleteket itt olvashatnak.
Itthon koronavírus